પૂર્વ ધારાસભ્ય જયંતી ભાનુશાળીના ભત્રીજાની કઢંગી વીડિયો ક્લિપ ઉતારી ખંડણી ઉઘરાવવાના કેસમાં પોલીસે મુખ્ય આરોપી મહિલા મનીષા ગોસ્વામીને ઝડપી પાડી છે. કોર્ટે તેના ચાર દિવસના રિમાન્ડ ગ્રાહ્ય રાખ્યા છે. રિમાન્ડ અરજીમાં પોલીસે એવી પણ રજૂઆત કરી છે કે, મહિલા આરોપીએ આ રીતે અન્ય રાજ્યની યુવતીઓનું શોષણ કર્યું હોવાની આશંકા છે અને જે યુવતીની ક્લિપ ઉતરી તે કોણ છે તેની શોધખોળ કરવા આરોપીનું કસ્ટોડિયલ ઇન્ટ્રોગેશન જરૂરી છે.